 WHO ກ່າວວ່າ ສະຖານະການອີໂບລາ ຮ້າຍແຮງຂຶ້ນນັບມື້ ໃນອາຟຣິກາຕາເວັນຕົກ
WHO ໄດ້ກ່າວ​ຢ່າງ​ເຈາະ​ຈົງ ​ໃສ່​ການ​ແຜ່​ລະບາດ​ໄປ​ທົ່ວ ​ໃນ Sierra Leone ບ່ອນທີ່ມີ​ ກໍລະນີຕິດ​ເຊື້ອອີໂບລາໃໝ່ ​ເຖິງ 425 ລາຍ​ ໃນ​ໄລຍະ 10 ມື້ຫຼັງສຸດນີ້.
ອົງການອານາໄມໂລກ ຫຼື WHO ກ່າວໃນວັນພຸດວານນີ້ວ່າ ສະຖານະການຢູ່ທີ່ຈຸດສູນ ກາງຂອງການແຜ່ລະບາດຂອງ ອີໂບລາ ໃນອາຟຣິກາຕາເວັນຕົກ ກຳລັງຮ້າຍແຮງຂຶ້ນນັບມື້ ອົງການ WHO ເອີ້ນການຕິດແປດຂອງເຊື້ອໂຣກທີ່ຮ້າຍແຮງ ເຖິງຕາຍດັ່ງກ່າວນີ້ ຢູ່ໃນຂົງເຂດວ່າ WHO ໄດ້ກ່າວຢ່າງເຈາະຈົງ ໃສ່ການແຜ່ລະບາດໄປທົ່ວ ຂອງເຊື້ອອີໂບລາ ໃນປະເທດ Sierra Leone ບ່ອນທີ່ມີ ລາຍງານກ່ຽວກັບ ກໍລະນີຕິດເຊື້ອໃໝ່ເຖິງ 425 ລາຍໃນ ໄລຍະ 10 ມື້ຫຼັງສຸດນີ້ ແລະໃຫ້ຂໍ້ສັງເກດວ່າ ປະເທດເພື່ອນບ້ານ ກີນີ ກໍໄດ້ເຫັນການ ເພີ້ມທະວີຂຶ້ນຢ່າງໄວເຊັ່ນກັນ ໃນການແຜ່ລະບາດຂອງເຊື້ອໂຣກນີ້ ແນວໃດກໍຕາມ ບາດກ້າວໃນທາງບວກໃນການຕໍ່ສູ້ກັບໄວຣັສນີ້ ອາດມີຂຶ້ນພາຍໃນອາທິດ ໜ້ານີ້ກໍເປັນໄດ້ ຄືອົງການອານາໄມໂລກ ຈະປະກາດໃຫ້ Nigeria ແລະ Senegal ເປັນ ເຂດປອດອີໂບລາ ຖ້າຫາກວ່າສອງປະເທດອາຟຣິກາຕາເວັນຕົກດັ່ງກ່າວ ໄດ້ຂ້າມຜ່ານ ໄລຍະເວລາ 42 ມື້ ໂດຍປາດສະຈາກ ກໍລະນີຕິດເຊື້ອໃໝ່ເກີດຂຶ້ນ ເກືອບ 4 ພັນ 500 ຄົນ ໄດ້ເສຍຊີວິດຍ້ອນອີໂບລານີ້ ນັບຕັ້ງແຕ່ການແຜ່ລະບາດ ໄດ້ເລີ້ມ ຂຶ້ນ ໃນທ້າຍປີກາຍນີ້ ໄວຣັສນີ້ພາໃຫ້ມີອາການຄີງຮ້ອນ ເປັນໄຂ້ ເລືອດອອກ ອາຈຽນ ແລະທ້ອງສຸ ແລະແປດຕິດກັນ ຜ່ານການສຳພັດຫລືແຕະຕ້ອງຂອງແຫຼວ ຈາກຮ່າງກາຍ ຂອງຄົນປ່ວຍ ໃນສະຫະລັດ, ປະທານາທິບໍດີ ທ່ານບາຣັກ ໂອບາມາ ໄດ້ຍົກເລີກແຜນການເດີນທາງ ຂອງທ່ານ ໃນວັນພຸດວານນີ້ ເພື່ອປະຊຸມສຸກເສີນກັບຄະນະລັດຖະບານ ຫຼັງຈາກທີ່ໄດ້ ຮັບຂ່າວວ່າ ຜູ້ຕິດແປດເຊື້ອອີໂບລາຄົນທີ 2 ຊຶ່ງເປັນພະນັກງານການແພດນັ້ນ ໄດ້ເດີນ ທາງໄປນຳເຮືອບິນໂດຍສານ ໃນມື້ກ່ອນທີ່ນາງສະແດງອາການຂອງໂຣກນີ້